શહેરોમાં વધતું પ્રદૂષણ પણ શરીરને એવું જ નુકસાન કરે છે જેવું બીડી-સિગરેટનો ધૂમાડો. હવામાં જરૂરી માત્રા કરતાં વધુ નાઇટ્રૉજન ઑક્સાઇડ, સલ્ફર ડાયૉક્સાઇડ, કાર્બન મૉનૉક્સાઇડ, ઑઝૉન અને લેડ (સીસું) જેવી ચીજો હાજર છે જે આપણા શરીરમાં કૅન્સર પેદા કરનારાં રસાયણો બનાવે ચે. તે આપણા શ્વસનતંત્ર માટે જીવલેણ છે. તે ફેફસાનાં કેન્સરનું કારણ બની શકે છે. પ્રદૂષણથી બચવા ઠંડીમાં સવારે વધુ ધૂમ્મસ હોય તો ત્યારે બહાર ન નીકળવા આરોગ્ય નિષ્ણાતો સલાહ આપે છે. જવું જ પડે તો મોઢે કંઈક બાંધીને નીકળો. માસ્કનું રેટિંગ એન૯૫ હોવું જોઈએ અને તે મોઢા પર બરાબર બંધ બેસવું જોઈએ. શરીરમાં જો એસ્ટ્રૉજિન નામનો સ્ત્રીઓને લગતો અંતઃસ્ત્રાવ વધી જાય તો લોહીનું કૅન્સર, પ્રૉસ્ટેટ, સ્તન કૅન્સર, સર્વિક્સ કૅન્સર થઈ શકે છે. ઍક્સ-રે, સિટી સ્કૅન, અલ્ટ્રા સાઉન્ડ વગેરેનાં રેડિયોઍક્ટિવ કિરણોથી પણ ત્વચાનું કૅન્સર થઈ શકે છે. જો પહેલાં ઍકસ રે કોઈ ડૉક્ટરના કહેવાથી કરાવડાવ્યો હોય અને નવા ડૉક્ટરને બતાવવા જાવ અને તે તમને ઍક્સ રે કરાવવા કહે તો તેમને તમે અગાઉ ઍક્સ રે કરાવ્યો છે તેમ સ્પષ્ટ કહી દો. રેડિઍશનથી કૅન્સરનો ઈલાજ થાય છે તે સાચું પરંતુ રેડિઍશનથી કૅન્સર થવાની શક્યતા પણ રહેલી છે.